
รายงานการประชุมสภา อบต.ชะอวด
สมัยสามัญ   สมัยที่ 2 ประจำปี พ.ศ. 2559
วันที่  29   มิถุนายน  2559   เวลา 09.30 น.
ณ ห้องประชุมสภาองค์การบริหารส่วนตำบลชะอวด (สวนสมเด็จเจ้าฟ้าจุฬาภรณ์)
ผู้ที่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายวิเชียร  สงเสน
	ประธานสภา อบต.
	วิเชียร  สงเสน
	

	2
	นายวิรัตน์  ชูเขียน
	รองประธานสภา อบต.
	วิรัตน์  ชูเขียน
	

	3
	นายประภาส  แนมใส
	ส.อบต.หมู่ที่ 10
	ประภาส  แนมใส
	

	4
	นายจรุง  ปิยวิทย์
	ส.อบต.หมู่ที่ 9
	จรุง  ปิยวิทย์
	

	5
	นายเสถียร  วันรัตน์
	ส.อบต.หมู่ที่ 3
	เสถียร  วันรัตน์
	

	6
	นายธนากร  อุ่นสุข
	ส.อบต.หมู่ที่ 9
	ธนากร  อุ่นสุข
	

	7
	นายสุวิทย์  รักรอด
	ส.อบต.หมู่ที่ 7
	สุวิทย์  รักรอด
	

	8
	นายประภาศ  อินทร์ศวร
	ส.อบต. หมู่ที่ 4
	ประภาศ  อินทร์ศวร
	

	9
	นายประไพ  คงทอง
	ส.อบต.หมู่ที่ 2
	ประไพ  คงทอง
	

	10
	นายภิรมย์  นนทเสน
	ส.อบต.หมู่ที่ 8
	ภิรมย์  นนทเสน
	

	11
	นายโสพล  สงสว่าง
	ส.อบต.หมู่ที่ 8
	โสพล  สงสว่าง
	

	12
	นายรณรงค์ เกื้อสังข์
	ส.อบต.หมู่ที่ 1
	รณรงค์  เกื้อสังข์
	

	13
	นายโชคดี  แพรกทอง
	ส.อบต.หมู่ที่ 5
	โชคดี  แพรกทอง
	

	14
	นายทวี  ภารชาตรี
	ส.อบต.หมู่ที่ 5
	ทวี  ภารชาตรี
	

	15
	นางสุจินต์  ทองอำนาจ
	ส.อบต.หมู่ที่ 6
	สุจินต์  ทองอำนาจ
	

	16
	นายปรีดี  จันทร์แก้ว
	ส.อบต.หมู่ที่ 2
	ปรีดี  จันทร์แก้ว
	

	17
	นายอดุล  หนูเดช
	ส.อบต.หมู่ที่ 4
	อดุล  หนูเดช
	

	18
	นายนิพนธ์  สุขขนาน
	ส.อบต.หมู่ที่ 3
	นิพนธ์  สุขขนาน
	

	19
	นายเล็ก  สุขเนาวรัตน์
	ส.อบต.หมู่ที่ 1
	เล็ก สุขเนาวรัตน์
	


ผู้ที่ไม่มาประชุม
	ลำดับที่
	ชื่อ-สกุล
	ตำแหน่ง
	หมายเหตุ

	1
	นายสมบูรณ์  จันทร์แก้ว
	ส.อบต. หมู่ที่ 7
	ลาป่วย

	2
	นายคำนึง  จันทร์คง
	เลขานุการสภาอบต.
	ไปราชการ


ผู้ที่เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายบุญฤทธิ์  แคล้วแก้ว
	นายก อบต.
	บุญฤทธิ์  แคล้วแก้ว
	

	2
	ส.ต.อ.ยงยศ  ดำมี
	รองนายก อบต.
	ยงยศ  ดำมี
	

	3
	นายโสภณวิชญ์  สมทอง
	เลขานุการ นายก อบต.
	โสภณวิชญ์  สมทอง
	

	4
	นายปรีชา  อ่อนนวล
	ที่ปรึกษา นายกอบต.
	ปรีชา อ่อนนวล
	

	4
	นายวิสุทธิ์   เกื้อสังข์
	รองปลัดอบต.
	วิสุทธิ์  เกื้อสังข์
	

	5
	นางยุพิน   ฉิมพลี
	ผอ.กองคลัง
	ยุพิน   ฉิมพลี
	

	6
	นายสุพจน์   สายฟอง
	ผอ.กองช่าง
	สุพจน์   สายฟอง
	

	7
	นางเพ็ญศรี   ดวงจันทร์
	ผอ.กองการศึกษาฯ
	เพ็ญศรี   ดวงจันทร์
	

	8
	นางนงรัตน์  ชุมทอง
	นักวิเคราะห์นโยบายฯ
	นงรัตน์  ชุมทอง
	


	
	

	เปิดประชุม
	เวลา  09.30 น.

	
	เมื่อถึงเวลาประชุม ที่ประชุมพร้อมสมาชิกสภา อบต. ครบองค์ประชุม
นายวิสุทธิ์  เกื้อสังข์ รองปลัดอบต. เรียนเชิญประธานสภา อบต. จุดธูปเทียน
บูชาพระรัตนตรัย

	นายวิสุทธ์  เกื้อสังข์
รองปลัด อบต.
	- อ่านประกาศเรียกประชุมสภา อบต.ชะอวด สมัยวิสามัญ สมัยที่ 2/2559
- เชิญประธานสภาเปิดการประชุมและดำเนินการประชุมตามระเบียบวาระ              การประชุมต่อไป

	นายวิเชียร  สงเสน
ประธานสภา
นายรณรงค์ เกื้อสังข์
ส.อบต.หมู่ที่ 1
นายวิเชียร สงเสน
ประธานสภา
มติสภา
	- กล่าวเปิดการประชุม และดำเนินการประชุมตามระเบียบวาระการประชุม  ดังนี้
เรื่อง การพิจารณาเลือกเลขานุการสภาอบต.(ชั่วคราว)
- สืบเนื่องจากการประชุมสภา อบต. สมัยวิสามัญ สมัยที่ 1 ประจำปี พ.ศ.2559         ที่ประชุมได้มีมติเลือก นายทวี ภารชาตรี ส.อบต.หมู่ที่ 5 เป็นเลขานุการสภาอบต.(ชั่วคราว) ทำหน้าที่เลขานุการสภา ตามระเบียบกระทรวงมหาดไทย  ว่าด้วยข้อบังคับการประชุมสภาท้องถิ่น  พ.ศ.2547 และที่แก้ไขเพิ่มเติมจนถึงฉบับปัจจุบัน ในการประชุมสภาท้องถิ่นครั้งใด ถ้าไม่มีเลขานุการสภาท้องถิ่นหรือมีแต่ไม่อยู่หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ ให้สภาท้องถิ่นเลือกสมาชิกสภาท้องถิ่น คนหนึ่งปฏิบัติหน้าที่เลขานุการสภาท้องถิ่นเฉพาะในการประชุมคราวนั้น โดยให้นำข้อความข้อ ๑๓ และข้อ ๒๖ วรรคสองมาใช้บังคับโดยอนุโลม สรุปว่าที่ประชุมต้องเลือกสมาชิกสภาท้องถิ่นคนหนึ่งเป็นผู้ปฏิบัติเลขานุการสภา(ชั่วคราว)เฉพาะในการประชุมสมัยสามัญ   สมัยที่ ๒ นี้ ดังนั้น จึงให้ท่านสมาชิกได้คัดเลือกเลขานุการสภา อบต.(ชั่วคราว) เพื่อทำหน้าที่เลขานุการสภาอบต.ชะอวด และสมาชิกสภาได้เสนอชื่อผู้ที่สมควรได้รับเลือกเป็นเลขานุการสภา อบต.ชะอวด(ชั่วคราว) ขอเชิญครับ
ผมขอเสนอ นายโสพล  สงสว่าง ส.อบต.ม.8 เป็นเลขานุการสภา ครับ
-ขอผู้รับรองสภาด้วยครับ
- มีผู้รับรอง 2 ท่าน คือ นายประภาส  แนมใส ส.อบต.หมู่ที่ 10 
นายประไพ  คงทอง ส.อบต. หมู่ที่ 2  มีท่านสมาชิกท่านใดจะเสนอเพิ่มเติมหรือไม่ถ้าไม่มีก็ขอมติที่ประชุมใครเห็นชอบว่าให้นายโสพล สงสว่าง ส.อบต.หมู่ที่ 8 ทำหน้าที่เลขานุการสภา (ชั่วคราว)   ขอมติครับ 
เห็นชอบเอกฉันท์

	ระเบียบวาระที่ 1
	เรื่องที่ประธานแจ้งให้ที่ประชุมทราบ

	นายวิเชียร  สงเสน
ประธานสภา
	ด้วยอำเภอชะอวด ร่วมกับส่วนราชการ สถานศึกษา องค์กรปกครองส่วนท้องถิ่น กำนัน ผู้ใหญ่บ้านและภาคส่วนที่เกี่ยวข้องได้กำหนดจัดงานประเพณีดอกจูดบาน กาชาดและของดีเมืองชะอวด ประจำปี 2559 (ครั้งที่ 34) ระหว่างวันที่ 22 – 31 กรกฎาคม 2559 สถานที่จัดงานยังไม่เป็นที่แน่นอนว่าจัดที่ไหน เชิญรองปลัดได้ชี้แจงครับ

	นายวิสุทธ์  เกื้อสังข์
รองปลัด อบต.
	ท่านประธานสภา, สมาชิกสภาอบต.ทุกท่าน

ตามที่ท่านประธานได้แจ้งเรื่องของการจัดงานดอกจูดบาน กาชาดและของดีเมืองชะอวด ประจำปี 2559 ซึ่งในวันนั้นผมและท่านนายก ได้เข้าร่วมประชุมที่อำเภอเพื่อเตรียมความพร้อมในเรื่องของการจัดงาน มติที่ประชุมที่ผ่านมาก็ยังไม่สามารถที่จะดำเนินการหาข้อสรุปในเรื่องของการจัดงานดอกจูดบานได้ เนื่องจากว่ามีหลายภาคส่วนที่ไม่เข้าร่วมประชุม และโดยเฉพาะในเรื่องของสถานที่จัดงาน ซึ่งปีนี้ทราบว่าน่าจะเกิดปัญหาและอุปสรรคต่อสถานที่จัดงานที่บริเวณหน้าสำนักงานเทศบาลตำบลชะอวด เนื่องจากว่าทาง สภ.ชะอวดได้ดำเนินการรื้อโรงพักเก่า น่าจะทำการรื้อในวันนี้ซึ่งถ้าไม่สามารถเคลียร์พื้นที่ที่ทาง สภ.ชะอวดได้รื้อโรงพักเก่าออกทั้งหมด จะทำให้เกิดปัญหาในเรื่องของการดำเนินงาน มติที่ประชุมจึงยังไม่สามารถสรุปเรื่องของการจัดงานดอกจูดบานได้ ซึ่งท่านปลัดอาวุโสทำหน้าที่แทนท่านนายอำเภอเป็นประธานในที่ประชุมได้มีการแจ้งนัดการประชุมในวันนี้ บ่ายโมง เฉพาะประธานในแต่ละฝ่าย และเลขาในแต่ละฝ่าย เพื่อหาข้อสรุปอีกครั้งหนึ่ง มติคงจะออกมาในวันนี้ชัดเจนขึ้นว่าการจัดงานดอกจูดบานจะจัดในห้วงเวลาเดิมและสถานที่จัดงานจะแก้ปัญหากันอย่างไร และหากมีความคืบหน้าจะแจ้งให้กับทางสมาชิกสภาได้ทราบต่อไป ขอบคุณครับ

	ระเบียบวาระที่ 2
	เรื่อง รับรองรายงานการประชุมสภาองค์การบริหารส่วนตำบลชะอวด สมัยวิสามัญ สมัยที่ 1 ประจำปี พ.ศ.2559 เมื่อวันที่ 31 พฤษภาคม 2559

	นายวิเชียร  สงเสน
ประธานสภา
	- ขอเชิญคณะกรรมการ ประธานกรรมการตรวจรายงานการประชุม
นายเล็ก  สุขเนาวรัตน์ ได้รายงานการตรวจรายงานการประชุม เชิญครับ

	นายเล็ก  สุขเนาวรัตน์ประธานกรรมการ
	ท่านประธานสภา, สมาชิกสภาอบต.ทุกท่าน

- คณะกรรมการตรวจรายงานการประชุม ประกอบด้วย นายเล็ก  สุขเนาวรัตน์  ประธานกรรมการฯ นายทวี  ภารชาตรี กรรมการ นายเสถียร  วันรัตน์  กรรมการ/เลขานุการ        - ได้รับการตรวจรายงานการประชุมสภาองค์การบริหารส่วนตำบลชะอวด  สมัยวิสามัญ สมัยที่ 1 ประจำปี พ.ศ.2559  ซึ่งประชุมเมื่อวันที่ 22 มิถุนายน 2559
เวลา 13.30 น. ณ ที่ทำการองค์การบริหารส่วนตำบลชะอวด และเห็นว่ารายงานการประชุมดังกล่าวดำเนินการถูกต้องครบถ้วนแล้ว ดังนั้น จึงขอเสนอรายงานการประชุมสภาองค์การบริหารส่วนตำบลชะอวด  สมัยวิสามัญ สมัยที่ 1/2559  เมื่อวันที่ 31 พฤษภาคม  2559  มาเพื่อให้สภาเห็นชอบต่อไป  
-ขอแก้ไขข้อผิดพลาด ผมขอแก้ไขหน้าที่ 2 ขอให้ท่านสมาชิกแก้ไขตามด้วย มีผู้รับรอง 2 ท่านคือ นายเล็ก สุขเนาวรัตน์ กับ นายสุวิทย์  รักรอด แก้จากนายประภาส แนมใส    เป็นนายเล็ก สุขเนาวรัตน์ ขอบคุณครับ

	นายวิเชียร  สงเสนประธานสภา
	- ท่านสมาชิกสภาอบต. จะแก้ไข เพิ่มเติมตรงไหนบ้าง เชิญครับ
- เมื่อไม่มี ขอมติที่ประชุมรับรองรายงานการประชุมสภา ครับ

	มติสภา
	รับรองเอกฉันท์

	
	

	ระเบียบวาระที่ 3
	การพิจารณารับมอบการอุทิศที่ดิน เป็นถนนสาธารณะ หมู่ที่ 8

	นายวิเชียร  สงเสน
ประธานสภา
	เอกสารคงอยู่ในมือทุกท่านแล้ว ผมดูในเนื้อหาเนื้อที่ประมาณกว้างไม่แน่ใจว่า 2 เมตรหรือ 4 เมตร ความยาวไม่มีนะครับ เรียนเชิญ ส.อบต.ม.8 ช่วยชี้แจงด้วยครับ

	นายภิรมย์  นนทเสน
ส.อบต.หมู่ที่ 8
	ท่านประธานสภา, สมาชิกสภาอบต.ทุกท่าน
ผม นายภิรมย์  นนทเสน ส.อบต.ม.8 การอุทิศที่ดินของหมู่ที่ 8 เนื้อที่ดินทั้งหมดความกว้างฝั่งละ 2 เมตร มี  2 ราย คือโฉนดที่ดินติดชื่อสามี 1 ราย และติดชื่อภรรยา 1 ราย และทั้ง 2 ฝ่ายได้อุทิศที่ดินฝั่งละ 2 เมตร ความยาวทั้งหมดอยู่ที่กองช่าง ผมได้จัดส่งให้กองช่างแล้วครับ


	นายวิเชียร  สงเสน
ประธานสภา

	เชิญเจ้าหน้าที่ชี้แจงด้วยครับ

	นายวิสุทธ์  เกื้อสังข์
รองปลัด อบต.
	ท่านประธานสภา, สมาชิกสภาอบต.ทุกท่าน

กรณีการอุทิศที่ดินของหมู่ที่ 8 บ้านโคกแต้ว ซึ่งเป็นการอุทิศที่ดินเพื่อก่อสร้างให้เป็นถนนสาธารณะ จากเดิมที่ทางอบต.ได้ดำเนินการก่อสร้างถนนคอนกรีตเอาไว้บางส่วนและได้มีการอุทิศเพิ่มเติมจากเจ้าของที่ดินทั้งหมด 2 แปลง ก็คือของนางวรรณี คงไพฑูรย์ กับของนายจบ คงไพฑูรย์ ซึ่งเป็นสามี-ภรรยา ตามที่ส.อบต.ม.8 ได้นำเรียน ความกว้างทั้งหมดข้างละ 2 เมตร เพราะฉะนั้น 2 แปลงก็รวมกันเป็นทั้งหมด 4 เมตร ส่วนความยาวให้เชื่อมต่อกับโครงการก่อสร้างถนนคอนกรีตเดิมที่ทางอบต.ได้ดำเนินการก่อสร้างอยู่แล้ว จนไปจดกับถนนสายทางเข้าโรงพยาบาลซึ่งเป็นถนนสาธารณะ ในส่วนของการดำเนินการทางกองช่างจะบอกอีกทีหนึ่งว่าความยาวทั้งหมดเท่าไหร่ แต่ความกว้างของถนนที่อุทิศ  ก็คือ 4 เมตรตลอดทั้งสายครับ

	นายโชคดี  แพรกทอง
ส.อบต.หมู่ที่ 5
	ท่านประธานสภา, สมาชิกสภาอบต.ทุกท่าน

ผมดูจากโฉนดที่ดินแล้วน่าจะมีอยู่แปลงหนึ่งที่ไม่น่าจะไปถึง คือแปลงหมายเลข 6        ไม่ทราบว่าเขาอุทิศยังครับ

	นายภิรมย์  นนทเสน
ส.อบต.หมู่ที่ 8
	ท่านประธานสภา, สมาชิกสภาอบต.ทุกท่าน  แปลงหมายเลข 6 เป็นถนนสายเก่า
ชาวบ้านได้อุทิศไว้นานแล้วครับ

	นายวิเชียร  สงเสนประธานสภา
	- ท่านสมาชิกสภาอบต. มีอะไรเพิ่มเติมบ้างครับ
- เมื่อไม่มี ขอความเห็นชอบสภาด้วยครับ

	มติสภา
	รับมอบการอุทิศที่ดิน เป็นถนนสาธารณะ หมู่ที่ 8 เป็นเอกฉันท์


	ระเบียบวาระที่ 4
	ญัตติขอความเห็นชอบการก่อสร้างเตาเผาขยะปลอดมลพิษ ประหยัดพลังงานพื้นที่ หมู่ที่ 4 ตำบลขอนหาด อำเภอชะอวด จังหวัดนครศรีธรรมราช

	นายวิเชียร  สงเสน
ประธานสภา
	- เชิญท่านนายก อบต. ครับ


	นายบุญฤทธิ์  แคล้วแก้วนายก อบต.
	เรียน ประธานสภาองค์การบริหารส่วนตำบลชะอวด สมาชิกสภาองค์การบริหารส่วนตำบลชะอวดทุกท่าน กระผม นายบุญฤทธิ์ แคล้วแก้ว นายกองค์การบริหารส่วนตำบล ชะอวด ตามที่กระผมได้เสนอญัตติให้สภาองค์การบริหารส่วนตำบลชะอวด บรรจุวาระการประชุมสภาองค์การบริหารส่วนตำบลชะอวด เรื่องการให้ความเห็นชอบโครงการก่อสร้างเตาเผาขยะปลอดมลพิษ ประหยัดพลังงานในพื้นที่หมู่ที่ 4 ตำบลขอนหาด   อำเภอชะอวด จังหวัดนครศรีธรรมราช นั้น กระผมขอนำเสนอดังนี้

          หลักการ  ระเบียบกระทรวงมหาดไทย  ว่าด้วยการจัดทำแผนพัฒนาของ   องค์กรปกครองส่วนท้องถิ่น  พ.ศ.   2548     ข้อ   10 (2) ย่อหน้าสอง ความว่า      ในการจัดทำร่างแผนพัฒนาให้เทศบาล เมืองพัทยา องค์การบริหารส่วนตำบลและองค์กรปกครองส่วนท้องถิ่นอื่นที่มีกฎหมายจัดตั้ง นำปัญหาความต้องการจากแผนชุมชนที่เกินศักยภาพของชุมชนที่จะดำเนินการเองได้มาพิจารณาบรรจุไว้ในแผนพัฒนา แต่หาก    เกินศักยภาพขององค์กรปกครองส่วนท้องถิ่นให้เสนอปัญหา ความต้องการไปยังองค์การบริหารส่วนจังหวัด และให้องค์การบริหารส่วนจังหวัดนำมาพิจารณาบรรจุไว้ในแผนพัฒนาขององค์การบริหารส่วนจังหวัดตามอำนาจหน้าที่   

          เหตุผล ตามที่องค์กรปกครองส่วนท้องถิ่นในเขตอำเภอชะอวด ทั้ง 12 แห่ง     ได้ดำเนินการประสานแผนพัฒนาสามปี (พ.ศ.2560 – 2562) ภายใต้กรอบยุทธศาสตร์การพัฒนาขององค์กรปกครองส่วนท้องถิ่นในเขตจังหวัดนครศรีธรรมราช เพื่อเสนอโครงการก่อสร้างเตาเผาขยะปลอดมลพิษ ประหยัดพลังงานในพื้นที่ หมู่ที่ 4           ตำบลขอนหาด อำเภอชะอวด จังหวัดนครศรีธรรมราช ซึ่งเป็นโครงการที่เกินศักยภาพ ให้กับคณะกรรมการประสานแผนพัฒนาท้องถิ่นระดับจังหวัดนครศรีธรรมราช พิจารณาบูรณาการไปยังองค์การบริหารส่วนจังหวัดนครศรีธรรมราชหรือแผนพัฒนาจังหวัด/แผนปฏิบัติราชการประจำปีของจังหวัด หรือหน่วยงานอื่น นั้น  
องค์การบริหารส่วนตำบลชะอวด กำลังประสบกับปัญหาการกำจัดขยะมูลฝอย  ซึ่งเป็นปัญหาสำคัญที่จะต้องดำเนินการ เนื่องจากไม่มีสถานที่กำจัดขยะเป็นของตนเอง  ในขณะที่ปริมาณขยะมูลฝอยเพิ่มขึ้นอย่างต่อเนื่องและโครงการดังกล่าวเกินศักยภาพขององค์การบริหารส่วนตำบลชะอวด  ดังนั้น จึงได้เสนอโครงการการก่อสร้างเตาเผาขยะ ประหยัดพลังงาน ร่วมกับองค์กรปกครองส่วนท้องถิ่นอื่นในเขตอำเภอชะอวดดังกล่าว
          ระเบียบ/ข้อกฎหมาย -พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม (ฉบับที่ 5) พ.ศ.2546 มาตรา 67 (2) องค์การบริหารส่วนตำบลมีอำนาจหน้าที่ รักษาความสะอาดของถนน ทางน้ำ ทางเดินและที่สาธารณะรวมทั้งกำจัดมูลฝอยและสิ่งปฏิกูล 
-พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 (18) องค์การบริหารส่วนตำบลมีอำนาจและหน้าที่ในการกำจัดมูลฝอย สิ่งปฏิกูล และน้ำเสีย
-ระเบียบกระทรวงมหาดไทย  ว่าด้วยการจัดทำแผนพัฒนาของององค์กรปกครองส่วนท้องถิ่น  พ.ศ. 2548 ข้อ 10 (2) ย่อหน้าสอง ความว่า ในการจัดทำ      ร่างแผนพัฒนาให้เทศบาล เมืองพัทยา องค์การบริหารส่วนตำบลและองค์กรปกครองส่วนท้องถิ่นอื่นที่มีกฎหมายจัดตั้ง นำปัญหาความต้องการจากแผนชุมชนที่เกินศักยภาพของชุมชนที่จะดำเนินการเองได้มาพิจารณาบรรจุไว้ในแผนพัฒนา แต่หากเกินศักยภาพขององค์กรปกครองส่วนท้องถิ่นให้เสนอปัญหา ความต้องการไปยังองค์การบริหารส่วนจังหวัด และให้องค์การบริหารส่วนจังหวัดนำมาพิจารณาบรรจุไว้ในแผนพัฒนาขององค์การบริหารส่วนจังหวัดตามอำนาจหน้าที่   

จึงเสนอญัตติมาเพื่อให้สภาองค์การบริหารส่วนตำบลชะอวด ได้ให้ความเห็นชอบต่อไป ขอบคุณมากครับ

	นายวิเชียร  สงเสน  ประธานสภา
	- อำเภอชะอวดเกือบทุกตำบลมีปัญหาเรื่องที่ทิ้งขยะ เพราะฉะนั้นโครงการนี้            เป็นของจังหวัดแต่ให้สภาเห็นชอบเพื่อจัดทำโครงการนะครับ   ท่านสมาชิกสภา           มีความคิดเห็นอย่างไรบ้าง  เชิญครับ

	นายบุญฤทธิ์  แคล้วแก้วนายก อบต.
	ท่านประธานสภา, สมาชิกสภาอบต.ทุกท่าน
ในส่วนเรื่องรายละเอียดงบประมาณได้มีการทำ MOU ทั้ง 12 แห่ง ตามเอกสารที่ได้แจกให้กับท่านสมาชิกทุกท่าน และรายละเอียดประมาณการตามเอกสารเพื่อจะได้ดูและพิจารณาในส่วนของการดำเนินการผู้รับผิดชอบโครงการก็มีทั้ง 12 แห่ง ตามเอกสารครับ

	นายวิเชียร  สงเสน  ประธานสภา
	เชิญท่านสมาชิกได้แสดงความคิดเห็นก่อนที่จะให้สภาเห็นชอบ เชิญครับ


	นายทวี  ภารชาตรี
ส.อบต.หมู่ที่ 5
	ท่านประธานสภา, สมาชิกสภาอบต.ทุกท่าน
การสร้างเตาเผาขยะเป็นเรื่องการแก้ปัญหาของท้องถิ่นอำเภอชะอวด เพราะทุกตำบลมีรถเก็บขยะแต่ที่ทิ้งขยะไม่เพียงพอ ถ้าเป็นไปได้ทางสภาขององค์การบริหารส่วนตำบล
ชะอวดก็สมควรที่จะให้มีเตาเผาขยะที่ขอนหาด เพราะตำบลขอนหาดส่วนที่จะสร้างเตาเผาก็เป็นที่โล่ง ไม่ค่อยมีบ้านเรือนของประชาชนเหมาะสมสำหรับการสร้างเตาเผาขยะ
ของอำเภอ เพื่อที่จะได้จัดการเรื่องความสะอาดของทุกตำบล อำเภอชะอวด ผมเห็นด้วยขอบคุณครับ

	นายวิเชียร สงเสนประธานสภา
	- ท่านสมาชิกสภามีอะไรเพิ่มเติมบ้างครับ
- เชิญท่านรองปลัดครับ

	นายวิสุทธ์  เกื้อสังข์
รองปลัด อบต.
	ท่านประธานสภา, สมาชิกสภาอบต.ทุกท่าน

โครงการก่อสร้างเตาเผาขยะปลอดมลพิษ ตามที่ท่านนายกได้เสนอญัตติต่อท่านประธานและสมาชิกสภาได้พิจารณา ผมขออนุญาตนำเรียนเพิ่มเติมในกรณีของโครงการดังกล่าวซึ่งเป็นโครงการความร่วมมือของ 12 ท้องถิ่นในเขตของอำเภอชะอวด ในเรื่องของการดำเนินการหาสถานที่กำจัดขยะมูลฝอยซึ่งเป็นภาพรวมของอำเภอ จริงๆแล้วในโครงการนี้งบประมาณที่ส่งรายละเอียดให้ทางสมาชิกได้ดูก็คือรายละเอียดของการก่อสร้างทั้งโครงการคือ 15 ล้านบาท แต่ในการดำเนินการก่อสร้างยังคงต้องผ่านขั้นตอนอีกหลายขั้นตอนเพียงแต่ที่ทางอบต.ขอนหาดและทางเทศบาล อบต.ของอำเภอชะอวดทั้งหมด     ที่ลงนามร่วมเป็นผู้รับผิดชอบโครงการ เพียงเพื่อให้อบต.ขอนหาดเป็นผู้ดำเนินการแทนในเรื่องของความเห็นชอบจากมติสภาไปรองรับในแผนพัฒนาท้องถิ่นทุกท้องถิ่น เพื่อที่จะเป็นกรอบในการขับเคลื่อนต่อ แต่การก่อสร้างการดำเนินงานโครงการไม่ใช่ว่าสภาพิจารณาให้ความเห็นชอบแล้วจะดำเนินการก่อสร้างได้ ซึ่งในเรื่องของการก่อสร้างเตาเผาขยะสถานที่กำจัดขยะจะต้องผ่านกระบวนการในเรื่องของการศึกษาผลกระทบสิ่งแวดล้อม ศึกษาในเรื่องของเวทีประชาคม เพราะฉะนั้นในกระบวนการขั้นตอนยังมีอีกหลายขั้นตอนที่จะไปสู่ของกระบวนการก่อสร้างได้ เพียงแต่ว่าถ้าหากท้องถิ่นทุกท้องถิ่นในเขตอำเภอชะอวดให้ความเห็นชอบหมายความว่าโครงการนี้จะต้องเริ่มเดิน  ถือว่าเป็นโอกาสดีของอำเภอชะอวดที่จะได้มีสถานที่กำจัดขยะที่เดียว ในขณะที่ปริมาณขยะเพิ่มขึ้นจากทั้ง 11 ตำบล และ 12 ท้องถิ่น เพราะฉะนั้นการกำจัดขยะจึงเป็นแนวนโยบายของกรมควบคุมมลพิษอยู่แล้ว นั่นก็คือต้องการให้แต่ละอำเภอ แต่ละจังหวัดให้มีสถานที่กำจัดขยะแบบรวมเป็นพื้นที่เดียวที่จะดำเนินการกำจัดขยะมูลฝอยได้ ซึ่งถือว่าเป็นโอกาสดีเพียงแต่ขออนุญาตนำเรียนประธานและท่านสมาชิกว่าการพิจารณาให้ความเห็นชอบโดยมติของสภาในวันนี้หมายความว่านี่คือก้าวที่จะเริ่มดำเนินโครงการที่ผมได้นำเรียน ไปแล้ว เพราะการดำเนินการจริงๆผู้เสนอโครงการคือท้องถิ่นทั้ง 12 แห่ง ระยะเวลาดำเนินการก็คือในปี พ.ศ.2560 อยู่ในปีงบประมาณ 2560 เขาก็จะได้เริ่มดำเนินการตั้งแต่กระบวนการการจัดทำเวทีประชาคม ซึ่งทางอบต.ขอนหาดจะเป็นผู้รับผิดชอบในการ    รับฟังความคิดเห็นของพี่น้องประชาชนในพื้นที่เกี่ยวกับผลกระทบและต้องดำเนินการทำการศึกษาผลกระทบทางด้านสิ่งแวดล้อมและนอกจากนั้นก็ยังมีจากกรมควบคุมมลพิษจะต้องมาทำการศึกษาผลกระทบของสิ่งแวดล้อมและผลกระทบต่อวิถีชีวิตกับสภาพความเป็นอยู่ เพราะฉะนั้นกระบวนการขั้นตอนกว่าจะได้ดำเนินการก่อสร้างยังคงมีอีกหลายขั้นตอน อีกประเด็นหนึ่งก็คือในเรื่องของงบประมาณทั้งหมดที่มีการดำเนินการคาดการณ์ในการก่อสร้างทั้งหมด 15 ล้านบาท อาจจะมีผลผูกพันกับท้องถิ่นในกรณีที่ได้รับงบประมาณจากหน่วยงานอื่น เช่น จากกรมควบคุมมลพิษ จากอบต.หรือหน่วยงานที่เกี่ยวข้อง แต่อาจจะมีบางส่วนที่ต้องผูกพันกับท้องถิ่นแต่ละท้องถิ่นที่ต้องจัดตั้งงบประมาณตามความเหมาะสมเพื่อเป็นการดำเนินการที่จะให้โครงการนี้เดินต่อไปได้    ถ้าเกิดว่ามีงบประมาณจากหน่วยงานที่มาอุดหนุนเพียงพอใช้ได้งบประมาณ 15 ล้านเศษ   ก็อาจจะไม่กระทบกับท้องถิ่น แต่ถ้าเกิดว่าในบางรายละเอียดอาจจำเป็นต้องมีการ       ตั้งงบประมาณผูกพัน เพราะฉะนั้นการแก้ไขปัญหาเรื่องบัญญัติที่ต่อเนื่องก็จะผูกพัน      ไปจนถึงเรื่องแผนพัฒนาและงบประมาณที่ท้องถิ่นต้องตั้งเพื่อรองรับในการดำเนินการต่างๆ ขอบคุณมากครับ

	นายวิเชียร สงเสนประธานสภา
	- ขอบคุณ รองปลัด ครับ
- ท่านสมาชิกมีอะไรเพิ่มเติมบ้าง เชิญครับ

	นายเล็ก  สุขเนาวรัตน์        ส.อบต.หมู่ที่  1
	ท่านประธานสภา, สมาชิกสภาอบต. ทุกท่าน
พูดถึงเรื่องการสร้างเตาเผาขยะ ผมก็รับทราบและดีใจ ขยะของตำบลชะอวดก็มีมากก็ดีใจที่จะไม่มีขยะในตำบลชะอวด ผมคิดว่าน่าจะผ่าน ทุกอบต.คงจะให้ความเห็นชอบเรื่องนี้  ก็ถือว่าเราได้ทราบข่าวที่ดี ขอบคุณครับ

	นายวิเชียร สงเสนประธานสภา
	- ท่านอื่นมีอะไรเพิ่มเติมอีกบ้างไหมครับ
- ถ้าไม่มีขอมติสภา ขอความเห็นชอบการก่อสร้างเตาเผาขยะ ท่านใดเห็นชอบขอให้    ยกมือ ครับ

	มติสภา
	มติเห็นชอบเป็นเอกฉันท์


	ระเบียบวาระที่ 5
	เรื่องอื่นๆ

	นายวิเชียร  สงเสน
ประธานสภา
	- วันนี้คุณปรีชา  อ่อนนวล ที่ปรึกษานายก ผมก็ได้เชิญเข้าร่วมประชุมอย่างน้อยได้มา     ฟังสภาประชุม จริงๆแล้วเราได้เชิญผู้ใหญ่บ้านด้วย แต่ไม่มาก็ไม่เป็นไรเราก็เชิญไป     ตามระเบียบ และพี่น้องประชาชนก็มาฟังได้ครับ  เรื่องอื่นๆ ไม่ทราบว่าสมาชิกสภา       จะเสนอความคิดเห็นอย่างไรบ้าง เชิญครับ

	นายทวี  ภารชาตรี        ส.อบต.หมู่ที่  5
	ท่านประธานสภา, สมาชิกสภาอบต. ทุกท่าน
ผมนายทวี  ภารชาตรี ส.อบต.ม.5 ผมขอหารือเกี่ยวกับการพัฒนาในสวนสมเด็จฯ เพื่อให้เป็นที่ท่องเที่ยวเชิงอนุรักษ์ ผมนำเสนอว่าในสวนสมเด็จฯบางแห่งมีต้นไม้น้อย แต่มีเป็นกระจูด และเมื่อประมาณเดือนที่แล้วไฟก็ได้ไหม้ไปเยอะ บางส่วนก็ได้ไหม้ไม้ต้นใหญ่ และที่ได้นำเสนอว่าจากทางเข้ามาในสภาอบต.กระผมนำเสนอว่าให้ขุดที่กว้าง 7 เมตรครึ่ง แล้วให้ทำเป็นถนนเพื่อเดิน หากมีเหตุการณ์ไฟไหม้จะได้ดำเนินการแก้ปัญหาได้สะดวก ผมคิดว่าถ้าเราทำโครงการทางอบต.จะของบประมาณจากที่อื่นก็ได้ หรือจะใช้งบประมาณอบต.ก็ได้ แล้วแต่ท่านจะพิจารณา มันเป็นการพัฒนาระยะยาวเพื่อให้สอดคล้องกับแผนพัฒนาที่จะให้เป็นที่ท่องเที่ยว ผมขอฝากให้พิจารณาอนาคตของ    สวนสมเด็จฯที่กระทรวงมหาดไทยเป็นผู้ดูแล และฝากอบต. ผู้ใหญ่บ้าน กำนัน นายอำเภอที่เกี่ยวข้องว่าการพัฒนาสวนสมเด็จฯเป็นแหล่งท่องเที่ยวต่อไปอาจจะขยายไปเรื่องอื่นอีกก็ได้ ผมขอฝากไว้แค่นี้ครับ

	นายวิเชียร สงเสนประธานสภา
	- ขอบคุณคุณทวี ภารชาตรี ที่จะช่วยพัฒนาให้สวนสมเด็จฯให้ดูดีกว่าเดิม แต่ทั้งนี้ทั้งนั้นการพัฒนาต้องดูทิศทางหลายๆเรื่อง และคิดว่าสวนสมเด็จฯเป็นที่สาธารณะจะให้อบต.      เป็นผู้ตัดสินใจผู้เดียวไม่ได้ ประชาชน ผู้ใหญ่ กำนัน ท้องที่ต้องมีส่วนร่วม เราจะตัดสินใจโดยพลการไม่ได้  ท่านอื่นมีอะไรเพิ่มเติมบ้างครับ

	นายบุญฤทธิ์  แคล้วแก้วนายก อบต.
	ท่านประธานสภา, สมาชิกสภาอบต.ทุกท่าน
- ก่อนอื่นผมขออนุญาตเรียนเรื่องโครงการก่อสร้างถนนลาดยางสายบางคลุ้ง –           ทุ่งขวัญแก้ว เป็นระยะทางประมาณ 8 กิโลเมตร ตอนนี้ก็เสร็จเรียบร้อยแล้ว เหลืออีกเรื่องหนึ่งที่ยังไม่เสร็จก็คือ ในการบันทึกข้อตกลงร่วมระหว่างบริษัทซีซีกับพี่น้องประชาชนหมู่ที่ 2 หมู่ที่ 7 อบต. และผู้ประกอบกิจการบรรทุกทราย วันนั้นได้ทำบันทึกข้อตกลงของการซ่อมบำรุง ก็ปรากฏว่าตอนนี้ทางบริษัทซีซีก็ได้ทำการซ่อมแต่ยังไม่เรียบร้อย    ตามบันทึกข้อตกลงก็ยังคงให้อยู่ตามสภาพเดิม หลังจากนี้คงต้องทำหนังสือแจ้งบริษัทซีซีและทางหลวงชนบท  ที่ 11 สุราษฎร์ธานี และจะประสานงานไปอีกครั้งหนึ่งเรียนท่านประธานและสมาชิกเพื่อทราบครับ
- อีกเรื่องคือการแก้ปัญหาของ ม.2 ตอนนี้เราได้อุดหนุนงบประมาณให้กับกรมทรัพยากรน้ำบาดาล ก็ได้มาเจาะบาดาลที่โรงเรียนวัดท่าสะท้อนบ่อแรกใกล้กับประปา 155 เมตร  ก็ปรากฏว่าไม่มีน้ำ สรุปแล้วเลื่อนมาเจาะบริเวณกำแพงโรงเรียนได้น้ำ 8 ลบ.ม. ตอนนี้    ก็ได้แจ้งทางกองช่างและได้ดำเนินการต่อประปาเพื่อให้พี่น้องประชาชนได้ใช้ ตอนนี้ก็กำลังดำเนินการอยู่
- ฝากเรื่องข้อบัญญัติงบประมาณรายจ่ายประจำปี 2560  ซึ่งมีปัญหาเร่งด่วนหลายเรื่อง ก็คือเรื่องไฟฟ้าสาธารณะ เรื่องน้ำประปา ฝากส.อบต.ช่วยประสานงานให้ดูแลในกรณีเรื่องประปารู้สึกว่าจะส่งไปหลายสาย และการตั้งงบประมาณการต้องมีแบบที่ชัดเจน   แต่ในส่วนของไฟฟ้าสาธารณะของม.2 ม.6 รู้สึกว่าจะมีอยู่แล้ว เหลือ ม.3 ม.4 ม.7 ตอนนี้ได้แจ้งหนังสือไปแล้วก็ได้ยอดรวมประมาณการแจกไม่เสร็จไม่เป็นไรครับเพราะว่าอุดหนุนงบประมาณของไฟฟ้า ก็ต้องขออภัยว่าประปาของม.2 ทางอบต.ได้อุดหนุนงบประมาณไป 230,000 บาท การอุดหนุนงบประมาณในเรื่องของการเจาะบาดาล  ตรงนี้ก็ขออภัยไม่ได้แจ้ง ก็ได้อุดหนุนของกรมทรัพยากรน้ำบาดาลก็ฝากท่านสมาชิกช่วยประสานงานเรื่องประปารู้สึกว่าจะมีของม.8 ม.9 ม.10 ประมาณนั้น 
- อีกเรื่องคือเรื่องสวนสมเด็จเจ้าฟ้าจุฬาภรณ์ ตอนนี้เรามีประปาอยู่ 2 ตัว ตัวแรกทางอบต.ได้ดำเนินการเอง ตัวที่สองนี่เราได้งบจากกรมส่งเสริมการปกครองท้องถิ่น 4,900,000 บาท ปีนี้น้ำน้อยส่วนในปีถัดไปคงได้แก้ปัญหาในสวนเจ้าฟ้าจุฬาภรณ์      ก็ต้องทำให้น้ำยังคงมีอยู่ตลอด ถ้าเกิดว่าน้ำบริเวณรอบนอกไม่มีน้ำในสระก็จะไหลออกทางใต้ดินแต่ถ้าเราดันน้ำมาขังเอาไว้ในสวนสมเด็จเจ้าฟ้าจุฬาภรณ์หรือบริเวณรอบนอกให้คงอยู่อย่างน้อยๆพี่น้องประชาชนจะไม่ขาดน้ำเพราะในกรณีเหตุการณ์ปีนี้แล้งแล้วไฟไหม้สวนสมเด็จเจ้าฟ้าจุฬาภรณ์ บางท่านก็ยังไม่ทราบ ตัวอย่างเช่นผู้ใหญ่บ้านบางคนยังไม่ทราบว่าไฟไหม้สวนสมเด็จเจ้าฟ้าจุฬาภรณ์ ตรงนี้ก็ฝากว่าสวนสมเด็จเจ้าฟ้าจุฬาภรณ์ เป็นของพี่น้องประชาชนที่ใช้ประโยชน์ร่วมกัน ตอนนี้ได้รับเอกสารสิทธิ์ นสล. ท้องถิ่น     ก็คืออบต.ร่วมกับนายอำเภอซึ่งนายอำเภอก็ต้องมอบหมายให้กำนัน ผู้ใหญ่บ้าน ปกติแล้วตัวเองเป็นผู้รับผิดชอบ อยากให้รับทราบตรงนั้นอย่าคิดว่าอบต.อยู่ข้างในแล้ว อบต.         เป็นเจ้าของ มันไม่ใช่นะครับ อบต.คือผู้ดูแลในเรื่องของการจัดทำอะไรก็แล้วแต่จะต้องขออนุญาต อบต.เองจะทำโดยพลการไม่ได้อย่างน้อยๆต้องมีพี่น้องประชาชนต้องมีส่วนร่วม และต้องขออนุมัติการใช้ซึ่งกระทรวงมหาดไทยเป็นผู้อนุมัติทุกอย่างต้องมีขั้นตอนนะครับ ตัวอย่างคือเมื่อก่อนผมได้ขยายไฟฟ้าสาธารณะ 3 เฟส เข้ามาในสวนสมเด็จ              เจ้าฟ้าจุฬาภรณ์ ปกติแล้วนายอำเภอเป็นผู้อนุญาตซึ่งเป็นผู้ดำเนินการแทนรัฐมนตรีหรือว่าผู้ว่าเราก็ได้ดำเนินการตามขั้นตอน ในส่วนของการกักเก็บน้ำในปีต่อไปก็ต้องเตรียมการอย่างน้อยๆก็คือท่อที่ฝังอยู่รอบนอกต้องรื้อให้หมดจะช่วยแก้ปัญหาได้หลายเรื่อง แต่ในกรณีของการขุดอย่างที่ส.อบต.ม.5 ผมก็ได้อธิบายไปครั้งแล้ว ทำได้แต่ทำยากยกตัวอย่างอบต.เป็นผู้ทำโครงการขุดลอกรอบในสวนสมเด็จเจ้าฟ้าจุฬาภรณ์ฯต้องเสนอโครงการไปชลประทานเมื่อชลประทานอนุมัติเวลาดำเนินการมันจะเป็นปัญหา ผมเองก็ไม่ทราบว่าท่านรู้หรือทุกคนรู้หรือไม่ว่าปัญหาที่เกิดขึ้นมันหลายเรื่องทำให้พี่น้องประชาชน ผู้ใหญ่ กำนัน สมาชิกอบต.มีความแตกแยก เพราะฉะนั้นการทำอะไรก็แล้วแต่ต้องมีมติ         ต้องเห็นชอบตั้งแต่การขุด การตัดไม้ อะไรก็แล้วแต่ทุกเรื่อง ใครจะตัดผมเองก็ไม่ว่าแต่ถ้าให้ผมตัดผมจะต้องทำตั้งแต่พี่น้องประชาชนทุกหมู่บ้าน รายละเอียดทุกอย่างต้องทำให้จบ ผู้ใหญ่ กำนัน ก็ต้องเข้าประชุมลงบันทึก เซ็นลายมือชื่อถ้าอย่างนั้นก็จะทำได้ แต่ถ้าอยู่ๆมาให้ผมทำ ผมไม่ทำผมแจ้งกับสมาชิก กับทุกคน แจ้งกับประธานสภา เพราะเวลาเกิดปัญหาไม่มีใครมาเป็นตัวตั้งตัวตี การทำงานถ้าเรามีความพร้อม เรามีความสามัคคี ในที่ประชุมแห่งนี้ผมกล้าพูดได้เลยว่าไม่มีใครรับเมื่อเกิดปัญหา เวลาทำทำได้ เวลามีปัญหาผมตกเป็นจำเลยคนเดียว การทำงานผมไม่อยากให้คิดแล้วทำ ต้องทำเวทีประชาคมต้องมีความเห็นชอบกัน เพราะที่สาธารณะใช้ประโยชน์ร่วมกันจะทำอะไรต้องเป็นมติ ต้องเป็นเสียงเดียวกันจึงจะทำได้ 
- อีกเรื่องหนึ่ง คือเรื่องปุ๋ยเคมี ตอนนี้ก็กำลังดำเนินการงบประมาณ 1 ล้านบาท ก็ปรากฏว่างบประมาณเหลือ เพราะการทำงานบางครั้งเราคิดกันเอง เราไม่ได้ปรึกษาหารือกับพี่น้องประชาชนหรือว่าที่ประชุม เพราะฉะนั้นเราต้องแก้ปัญหาพร้อมกับงานหรือว่าเราปล่อยให้ตกเป็นเงินสะสมก็ได้
- เรื่องถนนลาดยางที่เป็นหลุมบ่อ ม.2 ม.3 ม.5 และด้านข้างโรงเรียนชะอวด ม.9      เดี๋ยวจะให้ทางกองช่างคิดประมาณการแล้วก็ซ่อม และในส่วนของงบประมาณของปีพ.ศ.2559 เรื่องการเทคอนกรีตงบประมาณ 2 ล้านก็ฝากสมาชิกนะครับ ตอนนี้ยังไม่ได้   ผู้รับจ้าง เพราะต้องมีการประมูลอีอ็อคชั่น และฝากสมาชิกช่วยดูแลเวลาทางเจ้าหน้าที่ได้ไปดำเนินการเทคอนกรีตด้วย ส่วนถนนลาดยางที่ได้ประกาศไปที่จ่ายขาดเงินสะสมของ ม.3 ม.5 ตอนนี้ผู้รับจ้างได้เข้ามาดำเนินการแล้ว ก็ฝากสมาชิกที่รู้เรื่องแนวเขต        เรื่องประปา ช่วยแนะนำและดูแลด้วย บางครั้งผมเองก็ต้องแจ้งกองช่างและบางครั้งเขาเองก็ติดงานก็ฝากสมาชิกในพื้นที่ช่วยดูแล ช่วยบริการด้วยครับ
- โครงการที่อยู่ในข้อบัญญัติงบประมาณของอบจ. ผมเองก็ได้จัดทำหนังสือประสานงานไปทางอบจ.โครงการก่อสร้างถนนลาดยางม.3 ก็ได้โทรโดยให้สจ.ได้คุยกับอบต.นิพนธ์     ก็ไม่ได้เมินเฉยนะครับยังคงติดตามให้ตลอด และเสียใจกับม.8 ถนนคอนกรีต ตกไปสายหนึ่งเพราะว่าช่วงนั้นโครงการก่อสร้างถนนคอนกรีตสายทุ่งโป๊ะ-โคกแต้ว งบประมาณ 1,050,000 บาท ก็มีผู้รับจ้างฟันราคากันเหลือประมาณ 400,000 บาท เมื่อประกาศใหม่ก็ฟันราคากันเหลือ 100,000 บาท ปรากฏว่างบประมาณที่ได้มาเป็นงบประมาณเงินอุดหนุนเฉพาะกิจคือกรมจัดสรรมาให้แต่ก็ไม่รู้ยังไงจึงตกไป จริงๆเกี่ยวกับการอุทิศที่ดินตรงนี้ค่อยว่ากันเรื่องงบประมาณของอบต.อีก
- ฝากเรื่องแผนที่เลือกเข้าข้อบัญญัติงบประมาณ ที่จัดลำดับมาบางหมู่บ้านเมื่อโครงการขุดลอกแล้วจะเป็นปัญหา แต่เวลาส่งจัดลำดับมาเป็นอย่างดี ฝากสมาชิกอบต.ที่ส่งโครงการขุดลอกช่วยเข้ามาชี้แจงถ้าจะเอาที่อยู่ในลำดับ 1 2 3 เพราะถ้าตั้งงบประมาณไปแล้วต้องไปแก้ปัญหา การแก้ปัญหาจะทำให้ทะเลาะกันอีกเพราะว่าในส่วนงบประมาณบางครั้งก็ทางทหารก็ดี ทางชลประทานก็ดี ผมเองก็ไม่กล้าประสานงานเพราะถ้าประสานไปแล้วเวลาขุดในพื้นที่มันขุดไม่ได้ เพราะฉะนั้นบางเรื่องก็ลำบาก ตัวอย่างเช่นม.3 วันนั้นผมอธิบายให้พี่นิพนธ์เข้าใจนัดให้ผมเข้าไป บังเอิญท่านก็เข้ามาที่อบต. ในส่วนของเป็นลูกสะใภ้กะพ่อสามี คนนึงไม่ให้ขุดอีกคนก็จะขุด จริงๆก็ไม่ได้เดือดร้อนน้ำสามารถใช้จากคลองได้วันนั้นก็สามารถที่จะตกลงกันได้ เพราะฉะนั้นการทำงานบางครั้งเราก็ไม่รู้จะทำยังไง ตัวอย่างตอนนี้ต้นไม้ไผ่ของฟาร์มจงรัก เมื่อก่อนนี้เราได้ไปตัดให้ครั้งหนึ่งพอครั้งต่อมาเราได้แจ้งเป็นหนังสือให้ตัดเอง ก็อ้างหลายอย่าง มันก็ลำบากถ้าหากไม่มีความรับผิดชอบ ตอนนี้ก็แจ้งไปอีกครั้งหนึ่งว่าให้ดำเนินการ ทางฟาร์มก็บอกว่าไม่พร้อมเขาไม่มีวัสดุอุปกรณ์ ถ้าจะให้อบต.ไปดำเนินการให้ผมว่าก็คงจะไม่ได้ มันจะยืด เพราะฉะนั้นผมเองก็ได้พูดกับสมาชิกว่าให้เราเองเป็นบรรทัดฐาน ฝากช่วยประชาสัมพันธ์บางเรื่องก็ลำบากนะครับ ตอนนี้ผมเองก็ตั้งใจในเรื่องของการทำงานทุกคนผมเข้าใจ บางครั้งงบประมาณเรามีจำกัด ตอนนี้ที่ปรึกษาเองก็ช่วยประสานงบประมาณกับจังหวัด ดังที่ได้ทราบกันแล้วว่า 18 ล้าน ถนนสายรักขิตวัน – ไสชมพู่ ถนนสายหน้าโรงเรียนชะอวด ถนนลาดยาง ถนนคอนกรีต ถนนหน้าอบต. ทางท่านเองก็ได้ประสานงานให้ แต่จะให้แจ้งวันไหนก็คงจะไม่ได้ ผมยกตัวอย่างสายของร้านค้าม.3 เมื่อก่อนข้อบัญญัติงบประมาณทำเรียบร้อยของอบจ.หากไม่ได้ทำก็จะตกไป ทางเราเองก็ไม่รู้จะพูดยังไงเพราะไม่ใช่หน่วยงานของอบต. เพราะฉะนั้นการประสานงานบางครั้งหากเราได้ทำโครงการไปก็มีสิทธิ์ได้ 50% แต่หากไม่ได้ทำไปอันนี้แน่นอน 100% ว่าไม่ได้ ในส่วนปีนี้ยุทธศาสตร์จังหวัดก็ได้เสนอของบประมาณสายคลองทราย – หูด่าน ระยะทางประมาณ 3 กิโลเมตรกว่า ตอนนี้ก็ฝากท่านที่ปรึกษาช่วยผลักดัน เพื่อที่จะได้เข้ามาช่วยพัฒนาให้กับพี่น้องประชาชนให้เจริญรุ่งเรือง ได้อยู่ดีกินดี
- ในวันที่ 7 สิงหาคม 2559 เรื่องประชามติทางรัฐบาลฝากประชาสัมพันธ์ให้ออกมา   ใช้สิทธิ์ฝากสมาชิกสภาช่วยประชาสัมพันธ์ให้พี่น้องออกมาใช้สิทธิ์ด้วยนะครับ

	นายวิเชียร สงเสนประธานสภา
	เชิญท่านที่ปรึกษานายกครับ


	นายปรีชา  อ่อนนวล
ที่ปรึกษานายก
	ท่านประธานสภา, สมาชิกสภาอบต.ทุกท่าน
ผมเองก็เป็นที่ปรึกษาส่วนตัวของนายก ซึ่งวันนี้ผมก็ได้รับเกียรติเข้ามารับฟังการอภิปรายการประชุมสภาของท่าน ถือว่าเป็นโอกาสดีได้เห็นความพร้อมเพรียงของสมาชิกกับนายกซึ่งเป็นสิ่งที่สำคัญ ผมเองก็ได้รับหน้าที่จากนายกให้ช่วยประสานเรื่องงบประมาณเรื่องการพัฒนา จากงบประมาณของจังหวัดผมเรียนให้ท่านสมาชิกทุกคนทราบว่าสมมุติว่าปีนี้    ปี 2560 เราต้องขอตั้งแต่ปีนี้ปี 2559 ต้นปี การของบประมาณไม่ใช่ว่าเราส่งไปแล้วจะได้นะครับถ้าเราไม่ติดตามเรื่องงบประมาณซึ่งมีอยู่ในลำดับของงบประมาณที่เขามีคือ     500 ล้าน จะแบ่งไปให้อำเภอต่างๆ แต่ถ้าเราเขียนเรื่องไปโดยที่ไม่ได้อยู่ในระเบียบของโครงการของบประมาณก็ไม่ได้นะครับ ถ้าเราเขียนไม่ถูกต้องก็จะแจ้งเรามา ซึ่งในสาย   18  ล้าน ทางสำนักงบประมาณแจ้งมาแล้วว่าได้ ให้อำเภอยืนยันไป ซึ่งทางอำเภอก็ได้ยืนยันไปแล้ว งบประมาณที่เราขอไปไม่ได้ลงมาที่อบต.มันต้องลงส่วนกลางของอำเภอ   ถ้าอบต.ขอไปเองเขาก็จะไม่ให้ต้องอำเภอเป็นผู้ขอเพราะเป็นงบของจังหวัด ซึ่งตามที่เขาส่งหนังสือยืนยันมาของเราอยู่ลำดับที่ 25 จากทั้งหมด 50 โครงการในเงินของจังหวัดที่เขาให้จัดสรรผมคิดว่าคงจะไม่พลาด และวันที่ 2 นี้ท่านหัวหน้าสำนักงบประมาณได้มาดูเป็นการส่วนตัวเพราะผมไม่รู้ว่าที่ขอไปถนนสายไหนอยู่ตรงไหนคือจะต้องรู้พื้นที่ด้วย     ซึ่งถ้าท่านไม่ติดภาระที่สำนักงานได้บอกผมล่วงหน้าก่อนแล้วว่าจะมาเป็นการส่วนตัว มาดูถนนที่ชะอวดและที่เกาะขันธ์ เป็นที่แน่นอนชัดเจนคือเกาะขันธ์ได้ไปทั้งหมด 7 ล้าน     ชะอวดได้ 18 ล้าน ในส่วนที่เป็นลายลักษณ์อักษรอยู่ที่อำเภอ อำเภอจะไม่ส่งมาให้อบต.เวลาเขาทำแผนจัดซื้อจัดจ้างทางช่างของอบต.ต้องไปยืนยันแผนเป็นช่างให้เขา เหมือนกับที่นางหลงปีนี้ที่ผมขอให้ 23 ล้าน ผมคิดว่าได้แต่การติดตามนั้นเป็นไปได้ยากมากกว่าจะได้เพราะต้องประสานงานกันหลายครั้ง ซึ่งผมเห็นเป็นความสำคัญของในพื้นที่ผมเองก็เป็นที่ปรึกษาส่วนตัวได้แนะนำในการทำโครงการที่สำคัญ งบประมาณแต่ละตำบลแต่ละเทศบาลไม่เพียงพอถ้าเป็นโครงการใหญ่ๆ ไม่มีความสามารถที่จะจัดได้นอกจากเราไปของบประมาณส่วนกลางแต่ละหน่วยงานจะมีอยู่เยอะแต่เรานั้นไม่ทราบเองครับ            ผมเองมีความสนิทตั้งแต่จังหวัดจนถึงกรมและเป็นการส่วนมากก็เลยช่วยดูจัดทำให้เสร็จเรียบร้อยแล้วเฉพาะตัวนี้ 18 ล้าน และยังมีอีก 3 โครงการ โครงการหน้าอบต.แต่ยังไม่ได้แจ้งเป็นหนังสือมา เท่าที่ทราบก็ได้ 18 ล้าน อีก 3 ล้านน่าจะทราบวันนี้ ผมมีรายละเอียดชี้แจงให้ท่านประธาน ท่านสมาชิก เจ้าหน้าที่ทุกคนทราบเพียงแค่นี้     ขอบคุณมากครับ

	นายวิเชียร สงเสนประธานสภา
	ขอบคุณท่านที่ปรึกษา ท่านอื่นมีอะไรเพิ่มเติมบ้าง เชิญครับ

	นายรณรงค์ เกื้อสังข์
ส.อบต.หมู่ที่ 1
	ท่านประธานสภา, สมาชิกสภาอบต. ทุกท่าน
- ผมมีอยู่เรื่องหนึ่งคือการจัดเก็บขยะ บริเวณข้างถังเจ้าหน้าที่ไม่เก็บเลยและถังขยะก็วางไม่เป็นระเบียบ เศษขยะข้างๆ ถังก็ไม่เก็บเอาแต่ขยะที่อยู่ภายในถัง ก็ฝากเจ้าหน้าที่ด้วย เวลาโดนด่าชาวบ้านด่าสมาชิกสภา ครับ
- อีกเรื่องหนึ่งคือเรื่องการก่อสร้างคูระบายน้ำของม.1  อบต.ได้ผู้รับจ้างในพื้นที่ผมขอแจ้งผ่านสมาชิกในเรื่องของการเคลียร์พื้นที่เราต้องมาดูแลพื้นที่ เพราะที่ผ่านมาโครงการทุกโครงการที่ลงพื้นที่ของม.1 ผมเองก็ได้อยู่กับผู้รับจ้างตลอดเวลาเพื่อเตรียมเกี่ยวกับการก่อสร้างให้แล้วเสร็จตามโครงการ ขอบคุณครับ

	นายวิเชียร สงเสนประธานสภา
	เชิญรองปลัดครับ

	นายวิสุทธ์  เกื้อสังข์
รองปลัด อบต.
	ท่านประธานสภา, สมาชิกสภาอบต.ทุกท่าน

- ขอบคุณท่านสมาชิกที่ได้แจ้งเรื่องของการจัดเก็บขยะ ทางด้านสำนักงานปลัดก็ได้คุยกับเจ้าหน้าที่เรื่องของการจัดเก็บขยะให้เรียบร้อยโดยเฉพาะบริเวณข้างถังขยะที่เรี่ยราด  นอกถังก็มีการจัดหาอุปกรณ์ให้ ตอนนี้ก็พยายามกำชับอยู่ผมเองก็ได้แจ้งหัวหน้าสำนักปลัดและนิติกรในเรื่องสิ่งแวดล้อมให้ลงตรวจสอบทุกอาทิตย์ จะต้องลงตรวจพื้นที่การจัดเก็บเพื่อให้การจัดเก็บมีประสิทธิภาพมากขึ้น อีกประเด็นที่จะแจ้งให้ท่านสมาชิกทราบโดยเฉพาะในพื้นที่ที่เราให้บริการจัดเก็บขยะก่อนหน้านี้ได้มีปัญหาเกี่ยวกับขยะเรี่ยราดจากรถซึ่งต้องยอมรับว่าสภาพรถเก็บขยะตอนนี้อยู่ในสภาพที่ไม่พร้อม เพราะว่าตัวพื้นถังตัวอัดท้ายเราเกิดชำรุด วันก่อนที่มีการเก็บขยะแล้วไม่สามารถที่จะอัดขยะเข้าไปข้างในได้จึงมีขยะร่วงหล่นบริเวณข้างถัง ก็มีหลายท่านได้แจ้ง ผมก็ได้คุยกับเจ้าหน้าที่ที่เกี่ยวข้องทั้งหมดและได้ดำเนินการซ่อมแซมบางจุด ตอนนี้ก็คือการเก็บขยะเราเกิดการชำรุดในเรื่องของโครงถังค่อนข้างเยอะ และกระบอกอัดท้ายที่เสียอยู่ก็คือว่ารถทั้งคันผมขออนุญาตนำเรียนว่าวันนี้รถทั้งคันเก็บขยะได้แค่ครึ่งคันเพราะไม่สามารถที่จะอัดขยะเข้าไปถังบริเวณด้านหลังได้ เพราะฉะนั้นในบางพื้นที่จากปกติม.1 ขยะเราจะมีอยู่เพียง 1 ตัน เก็บ 1 เที่ยวต่อครั้งต่อวัน ตอนนี้กลายเป็น 3 เที่ยวเพราะขยะเข้าไปได้ไม่ถึงครึ่งรถ เพราะฉะนั้นจึงขอนำเรียนพื้นที่ที่ให้บริการขยะเพราะวันนี้เราเกิดปัญหาและพยายามที่จะบรรเทาการจัดเก็บ เพราะว่าผมได้คุยกับทางท่านนายกว่าถ้าหากว่าเราเอารถไปซ่อมต้องใช้เวลาประมาณ 1-2 เดือน จึงต้องแก้ปัญหาว่าในระหว่างที่รอเอารถเข้าซ่อมเราจะใช้รถที่ไหนเพื่อมาบริการการจัดเก็บขยะ แต่ว่าในส่วนของความเป็นระเบียบเรียบร้อย   ได้กำชับเจ้าหน้าที่และจะให้เจ้าหน้าที่ที่รับผิดชอบออกไปตรวจพนักงานประจำรถขยะ เพราะว่าเราได้แก้ไขเรื่องอุปกรณ์จัดเก็บขยะให้แล้ว ถ้าหากว่ามีจุดตรงไหนบกพร่องท่านก็สามารถแจ้งได้ เราจะได้แก้ไข
- อีกเรื่องหนึ่งครับผมขออนุญาตท่านประธาน ท่านสมาชิกเรื่องการขอสนับสนุนปัจจัยการผลิตหรือปุ๋ยเคมีให้กับเกษตรกรผู้ปลูกปาล์มปลูกยาง ตามที่ทางเจ้าหน้าที่ได้รับที่ให้ทางหมู่บ้านได้จัดส่งทำคำขอรับสนับสนุน ตอนนี้เจ้าหน้าที่ได้จัดพิมพ์รายชื่อผู้ขอรับเสร็จเรียบร้อยแล้ว แล้วก็จะแจกจ่ายให้กับท่านสมาชิกแต่ว่ารายชื่อที่แจกจ่ายให้ท่านไม่ใช่รายชื่อที่ผ่านการตรวจสอบเพียงแต่เป็นรายชื่อบุคคลที่ขอรับการสนับสนุนให้สมาชิกตรวจสอบว่าเกษตรกรให้พื้นที่ของท่านที่ส่งคำขอมาถูกต้อง ครบถ้วนไม่มีรายชื่อใด     ตกหล่นก็ให้ท่านเซ็นตรงผู้รับรองเพื่อที่จะนำรายชื่อนี้ไปสู่กระบวนการการตรวจสอบคุณสมบัติต่อ เพราะทุกๆปีที่ผ่านมาหลังจากการจัดพิมพ์รายชื่อหรือแจกจ่ายปุ๋ยแล้ว ปัญหาคือบุคคลที่มีรายชื่อได้รับจะเกิดปัญหาทุกปี ผมเองก็ไม่แน่ใจว่าปัญหามันอยู่ตรงไหน บางคนก็บอกว่าส่งรายชื่อมาให้เจ้าหน้าที่แล้วเจ้าหน้าที่ไม่พิมพ์รายชื่อ เอกสารหาย หรือบางทีมาไม่ถึงเจ้าหน้าที่ซึ่งปัญหาตรงนี้จะเกิดขึ้นทุกปี เพราะฉะนั้นก่อนที่จะพิมพ์รายชื่อผู้ที่ผ่านการตรวจสอบขอให้ท่านได้ตรวจสอบก่อนว่าที่ท่านส่งมาตามรายชื่อนี้แต่ละหมู่ถูกต้องครบถ้วน หรือถ้าไม่ถูกต้องขอให้ท่านติดต่อกับเจ้าหน้าที่ได้เลย เพื่อไปดูรายละเอียดว่าของใครบ้างที่ยังไม่มีรายชื่อ หรือที่ขอมาแล้วแล้วรายชื่อตกหล่น ถ้าเกิดหมู่ไหนครบก็ให้ท่านลงนามรับรองลงในเอกสารเหล่านี้เพื่อที่จะให้เราได้ไปจัดพิมพ์แล้ว     ไปตรวจสอบคุณสมบัติอีกครั้งหนึ่ง หลังจากนั้นก็จะประกาศรายชื่อผู้ที่ได้รับการสนับสนุน ผมเชื่อว่าจากงบประมาณที่เราตั้งไว้คงจะเพียงพอ เพราะฉะนั้นรบกวนสมาชิกช่วยตรวจสอบรายชื่อเกษตรกรเพื่อป้องกันปัญหาตามที่ได้นำเรียนไปแล้ว ขอบคุณมากครับ

	นายวิเชียร สงเสนประธานสภา
	ท่านอื่นมีอะไรเพิ่มเติมอีกบ้าง เชิญครับ

	นายเล็ก  สุขเนาวรัตน์        ส.อบต.หมู่ที่  1
	ท่านประธานสภา, สมาชิกสภาอบต. ทุกท่าน
ผมได้รับทราบว่าจะหมดวาระในเดือนตุลาคม ผมอยากจะทราบว่าเมื่อหมดวาระแล้วสภาเราจะดำเนินการอย่างไร ผมคิดว่าท่านที่ปรึกษาน่าจะทราบว่าถ้าหมดวาระแล้วจะทำอย่างไร ขอบคุณครับ

	นายวิเชียร สงเสนประธานสภา
	เชิญท่านนายกตอบที่ท่านสมาชิกได้สอบถามครับ


	นายบุญฤทธิ์  แคล้วแก้วนายก อบต.
	ท่านประธานสภา, สมาชิกสภาอบต.ทุกท่าน
ปกติพอถึงเวลาเมื่อหมดวาระ ก็ขึ้นอยู่กับรัฐบาลว่าจะสั่งให้เลือกหรือว่าไม่ให้เลือก ถ้ายังไม่ให้เลือกจะให้อยู่รักษาการแทน ยกตัวอย่างอบจ. หรือเทศบาลตำบลชะอวดเราก็อยู่ปกติในกรณีที่ไม่ให้เลือก แต่ทั้งนี้ทั้งนั้นผมเองก็ฟังหลายๆคนที่ได้พูดว่าคงจะไม่เลือกให้อยู่รักษาการแทน คือทั้งท่านสมาชิกและผู้บริหารทั้งหมดครับ

	นายปรีชา  อ่อนนวล
ที่ปรึกษานายก
	ท่านประธานสภา, สมาชิกสภาอบต.ทุกท่าน
เรื่องที่ส.อบต.หมดวาระ เท่าที่ทราบมาให้นายกเอาบัตรประชาชนหรือบัตรสมาชิกทุกคนส่งไปจังหวัด การเลือกตั้งน่าจะเป็นกลางปี 2561 เพราะปี 2560 ปลายปีน่าจะเลือกผู้แทน ถ้าไม่มีเรื่องเกิดขึ้นกับประเทศชาติอีก แต่ถ้ามีเรื่องเกิดขึ้นคงจะยาวนะครับ   เพราะอย่างเช่นเทศบาลนครนครศรีธรรมราชหมดวาระมาเป็นปีแล้ว คงจะอยู่ยาวจนถึงปี 2561 อาจจะเป็นกลางปีหรือปลายปี แต่เท่าที่ทราบตอนนี้คืออบต.และเทศบาลที่มี     2 หน่วยงาน เช่น อบต.และเทศบาลอยู่ในตำบลเดียวกันครั้งหน้าน่าจะมีการยุบเข้าด้วยกัน มีความเป็นไปได้แต่ยังไม่แน่นอน เพราะเทศบาลชะอวดเรามีพื้นที่ 0.75 ตารางกิโลเมตร  มีพื้นที่ไม่มาก ตอนนี้ได้ข่าวว่าอยู่ที่การจัดการเรื่องของเจ้าหน้าที่ว่าจะอยู่อย่างไรกันขอชี้แจงให้ทราบเท่านี้ ขอบคุณครับ


	นายวิเชียร สงเสนประธานสภา
	ท่านนายกอบต. สมาชิกสภาอบต.ทุกท่าน ไม่ทราบว่ามีประเด็นใดที่จะเสนออีกบ้าง     เมื่อไม่มีเรื่องอื่นๆ อีก ต้องขอขอบคุณทุกท่านและขอปิดการประชุมครับ

	ปิดประชุม
	เวลา   11.30 น.           


โสพล  สงสว่าง
(นายโสพล  สงสว่าง)
สมาชิกสภาองค์การบริหารส่วนตำบล ทำหน้าที่
เลขานุการสภาองค์การบริหารส่วนตำบลชะอวด
รายงานการประชุมสภาอบต.ชะอวด
สมัยสามัญ   สมัยที่ 2 
ประจำปี พ.ศ. 2559

  29   มิถุนายน  2559  

ของ             
องค์การบริหารส่วนตำบลชะอวด  

   อำเภอชะอวด   จังหวัดนครศรีธรรมราช                                                                   
